তেলেঙ্গানা দিবস
তেলেঙ্গানা দিবস বা তেলেঙ্গানা গঠন দিবস হলো ভারতের তেলেঙ্গানা রাজ্য হিসেবে স্বীকৃতি লাভের স্মরণে পালিত একটি রাষ্ট্রীয় দিবস। ২০১৪ সাল থেকে প্রতি বছর ২ জুন দিনটি তেলেঙ্গানা দিবস পালন করা হয়। তেলেঙ্গানা দিবসে নানা অনুষ্ঠানের মাধ্যমে তেলেঙ্গানার ইতিহাস ও ঐতিহ্য তুলে ধরা হয়। এর পাশাপাশি কুচকাওয়াজ এবং রাজনৈতিক বক্তৃতারও আয়োজন থাকে। এই দিবসে বিভিন্ন অনুষ্ঠানের মাধ্যমে রাজ্য জুড়ে দিনটি পালন করা হয়। তেলেঙ্গানার মুখ্যমন্ত্রী দ্বারা জাতীয় পতাকা উত্তোলনের পর, প্যারেড গ্রাউন্ডে আনুষ্ঠানিক কুচকাওয়াজ অনুষ্ঠিত হয়। তেলেঙ্গানা রাজ্যের তেত্রিশটি জেলায় এই দিবসটি উদযাপিত হয়।